Kentucky Derby

Kentucky Derby (udtale af derby: ) er et hestevæddeløb, der afholdes hvert år i Louisville, Kentucky, i USA, den første lørdag i maj som afslutning af den to uger lange Kentucky Derby Festival. Løbet er i klasse I og er åbent for tre-årige fuldblodsheste, der løber over en distance på 1,25 miles (2 km) på Churchill Downs. Hingste og vallakker bærer  og hopper .

Løbet er i USA kendt som "De to mest spændende minutter i sport" eller "Den Hurtigste To Minutter i Sport" for løbets omtrentlige varighed, og kaldes også "The Run for the Roses" efter det  tæppe af roser, som vinderen draperes med.

Det er den første etape af den Amerikanske Triple Crown og efterfølges af Preakness Stakes, og herefter Belmont Stakes. I modsætning til Preakness og Belmont Stakes, som holdt pauser i 1891-1893 respektive 1911-1912, har Kentucky Derby været afholdt hvert år siden 1875. En hest skal vinde alle tre løb for at vinde Triple Crown. Ifølge organisationen "International Federation of Horseracing Authorities" er Kentucky Derby sammen med Whitney Handicap det største løb i Klasse I i USA udenfor løbene i Breeders' Cup.

Tilskuerantallet til Kentucky Derby er det største i Nordamerika til galopløb, og overgår normalt tilskuerantallet til alle andre løb, herunder Preakness Stakes, Belmont Stakes, og Breeders' Cup.

Ved det seneste løb i 2016 (det 142. løb) var præmiesummen til vinderen $2 millioner.

Historie 

I 1872 rejste oberst Meriwether Lewis Clark Jr., (et barnebarn til William Clark fra Lewis og Clark ekspeditionen) til England for at overvære det engelske Derby, en berømt løb, der var blevet afviklet hvert år siden 1780 i byen Epsom lidt syd for London. Derfra rejste Clark videre til Paris i Frankrig, hvor en gruppe af hestevæddeløbs-entusiaster havde dannet den franske Jockey Club , og havde arrangeret Grand Prix de Paris på Longchamp, der på det tidspunkt var den største løb i Frankrig.

Da Clarke kom tilbage til Kentucky, stiftede han Louisville Jockey Club med det formål at skaffe penge til at bygge en stor væddeløbsbane lige uden for byen. Banen fik navnet Churchill Downs, opkaldt efter John og Henry Churchill, der har tilvejebragt jorden hvorpå banen blev anlagt.

Kentucky Derby blev i begyndelsen afviklet over 1,5 miles (2,4 km), den samme distance som Epsom Derby. Afstanden blev i 1896 ændret til de nuværende 1,25 miles (2,0 km). Den 17. maj 1875 blev det første Derby afviklet foran et publikum på ca. 10.000 personer. I løbet deltog et felt af 15 tre-årige heste. anfægtede den første Derby. Det første Derby i Kentucky blev vundet af jockey'en Oliver Lewis på Aristides.

I årene efter det første løb voksede løbet langsomt og tiltrak sig større og større opmærksomhed. I 1894 blev "The New Louisville Jockey Club" stiftet og faciliteterne blev forbedret, o senere i 1902 blev anlægget overtaget af den lokale "Colonel" Matt Winn, der ledte et syndikat af forretningsmænd fra Louisville. Under Winn opnåede Churchill Downs stor fremgang og Kentucky Derby blev under ham det førende løb for fuldblodsheste i Nordamerika.

Fuldblodsejere begyndte at sende deres hurtige heste fra Derbyet til også at løbe et par uger senere ved Preakness Stakes på banen Pimlico Race Course, i Baltimore, Maryland, og herefter ved Belmont Stakes i Elmont, New York. Disse tre løb havde den største præmiesum, og blev i 1919 for første gang vundet af én hest, hesten Sir Barton. Udtrykket Triple Crown blev dog ikke anvendt før end i 1930, da Gallant Fox blev den anden hest, der vandt alle tre løb, hvorefter sportsjournalisten Charles Hatton anvendte udtrykket første gang om amerikansk galopsport. 

Den 16. maj 1925 blev løbet for første gang transmitteret "live" i det nye medium, radioen, og den 7. maj 1949 blev løbet for første gang sendt i et andet nyt medium, fjernsynet, da den lokale tv-station WAVE TV under netværket NBC sendte "live" i Louisville. Optagelsen blev senere sendt som en ugerevy i det øvrige USA via NBC. Løbet blev første gang sendt live i hele USA den 3. maj 1952 af CBS.

I 1954 udgjorde præmien til vinderen for første gang over $100.000. I 1968 blev vinderen for første - og foreløbig eneste - gang diskvalificeret på grund af brug af ulovlige medikamenter, da der blev fundet spor af phenylbutazon (et smertestillende og anti-inflammatorisk lægemiddel) urinprøven hos Dancer's Image. Brug af phenylbutazon blev tilladt i 1970. I 1970 deltog den første kvindelige jockey, da Diane Crump stillede op og blev nr. 15 på Fathom.

Den hurtigste tid nogensinde i Kentucky Derby (i sin nuværende distance) blev opnået i 1973, da Secretariat løb på 1:59.4. I løbet deltog også hesten Sham, der blev nr. 2, også i en tid på under 2 minutter. Den eneste anden hest - udover de to fra 1973 - der har løbet under to minutter, er Monarchos, der i 2001 løb på 1:59.97.

Traditioner 

I tillæg til selve løbet spiller en række traditioner en stor rolle i Derby-stemningen. Der serveres ved løbet en særlig drink, "The mint julep", en isafkølet drink bestående af bourbon, mynte og sukkersirup. Ligeledes serveres retten "burgoo", en tyk ragout af oksekød, kylling, svinekød og grøntsager, der også er en populær og traditionel del af Kentucky Derby.

Inderkredsen er åben for publikum, men det er vanskeligt at følge med i løbet fra inderkredsen, hvorfor de fleste tilskuere dér er der for at opleve stemning og fest. I kontrast hertil er "Millionaire' s Row" med de meget dyre billetter, hvorfra de rige og berømte overværer løbet. Som ved andre derbys har kvinderne blandt publikum ofte stilige dragter og store flotte hatte.

Ved præsentation af hestene spiller University of Louisville Marching Band Stephen Foster's "My Old Kentucky Home", en tradition, der begyndte i 1921.

Løbet tiltrækker tilskuere fra et stort område, og der flyver i hundredvis af private fly til Louisville International Airport.

Rekorder 

 Flest sejre af en jockey
 5 – Eddie Arcaro (1938, 1941, 1945, 1948, 1952)
 5 – Bill Hartack (1957, 1960, 1962, 1964, 1969)
 Flest sejre af en træner
 6 – Ben A. Jones (1938, 1941, 1944, 1948, 1949, 1952)
 Flest sejre af en ejer
 8 – Calumet Farm (1941, 1944, 1948, 1949, 1952, 1957, 1958, 1968)
 Hurtigste tid
 1:59.40 – Secretariat (1973)
 Største sejrmargin
 8 længder – Old Rosebud (1914)
 8 længder – Johnstown (1939)
 8 længder – Whirlaway (1941)
 8 længder – Assault (1946)
 Største odds på en vinder
 91 til 1 – Donerail (1913)

Vindere 

 Løbet var planlagt til 1/4 sekund fra 1875 til 1905, at 1/5 sekund fra 1906 til 2000 og til 1/100 sekund siden 2001.
  Angiver en Triple Crown vinder.
  angiver en hoppe.
 I 1968 kom Dancer's Image, redet af Bobby Ussery, trænet af Lou Cavalaris, Jr., og ejet af Peter Fuller, først over målstregen, blev diskvalificeret efter en urinprøve afslørede spor af et forbudt stof i hesten. Det pågældende lægemiddel - phenylbutazon - er nu lovligt til brug på væddeløbsheste i mange lande, herunder Kentucky.

Noter

Litteratur 
 David Domine, Insiders' Guide to Louisville. Guilford, CT: Globe-Pequot Press, 2010.
 James C. Nicholson, The Kentucky Derby: How the Run for the Roses Became America's Premier Sporting Event. Lexington, KY: University Press of Kentucky, 2012.

Eksterne links 
 Kentucky Derby (officiel hjemmeside)
 Kentucky Derby-Museet
 The Courier-Journal's Derby Site

Hestevæddeløb
Sport i USA